Železný Brod

Železný Brod () je mesto v Česku v okrese Jablonec nad Nisou v Libereckom kraji, zhruba 11 km juhovýchodne od Jablonca nad Nisou. 1. januára 2013 tu žilo 6 354 obyvateľov, z toho 3 085 mužov a 3 269 žien, pričom priemerný vek v meste bol 42,4 roka (muži 40,5 roka, ženy 44,2 roka).

Prvá písomná zmienka o Brode pochádza z roku 1352.

Mesto Železný Brod leží v údolí rieky Jizera na samom juhozápade Krkonošského podhoria; je rozcestím pre turistické výpravy do Krkonôš, Jizerských hôr a Českého raja.

Pamiatky 

 Kostol svätého Jakuba Väčšieho - kostol bol postavený v roku 1649, dnešná podoba je z 2. polovice 18. storočia, kedy bola vystavaná tiež nová drevená zvonica pri kostole. Ku kostolu patrí kostnica z roku 1765, fara z roku 1723 a kamenné schodisko, smerujúce z Malého námestia ku kostolu, ktoré bolo úplne prestavané roku 1940. Je lemované barokovými pieskovcovými sochami sv. Anny, P. Márie Karlovskej a sv. Jána Nepomuckého. Za kostolom neďaleko sakristie je umiestnený tesaný pieskovcový zmierovací kríž.
 Kostol svätého Jána Nepomuckého
 Podstavec bývalej šibenice, popravisko
 Božie muky
 Socha svätého Jána Krstiteľa
 Sochy svätého Floriána a svätého Jána Nepomuckého
 Fontána so sochou Panny Márie Immaculaty na námestí
 Českobratrská kaplnka
 Mäsové obchody
 Bielisko
 Stavidlá na rieke Jizere
 Kostol Najsvätejšej Trojice v Bzí
 Buk na Popluží, pamätný strom, za kostolom sv. Jána Nepomuckého
 Lipa v Železnom Brode, pamätný strom, na južnom okraji mesta pri č. 158
 Prírodná pamiatka Na Vápenici

Významné budovy z 20. storočia 
Budova Strednej umeleckopriemyselnej školy sklárskej pochádza z roku 1920, vystavaná bola, aby podporila rozvoj vtedajšieho sklárskeho priemyslu. Hlavnými zakladateľmi boli profesori pražskej VŠUP (sochár J. Brychta, Z. Juna, L. Přenosil a ďalší spolu s prvým riaditeľom Aloisom Metelákom.

Budova kina bola postavená v roku 1964. Vedúcim architektom bol Karel Hubáček, ktorý okrem iného projektoval architektonické skvosty akým je budova vysielača Ještěd alebo Kino Máj v Doksoch. Kino bolo osadené novou digitálnou technológiou v roku 2012 a v súčasnej dobe funguje ako Kultúrne centrum KC KINO, ktoré sa stalo mladým kreatívnym priestorom plne pretkaným atmosférou 60. rokov.

Časti mesta 
 Železný Brod
 Bzí
 Horská Kamenice
 Hrubá Horka
 Chlístov
 Jirkov
 Malá Horka
 Pelechov
 Splzov
 Střevelná
 Těpeře
 Veselí

Partnerské mestá 
  Olszyna, Poľsko
  Havlíčkův Brod, Česko

Referencie

Iné projekty

Externé odkazy 
 Oficiálna stránka

Zdroj 

Mestá v Česku
Obce okresu Jablonec nad Nisou
Sídla na Jizere